# તારીખ:

# પ્રિય માતાપિતા/વાલી,

# સંદર્ભ: ડેવલૉપમેન્ટલ હિસ્ટ્રી ફોર્મ

TDSBમાં બાલવાડીથી ગ્રેડ 2 માટે શાળામાં પહેલી વાર પ્રવેશ લેનારા દરેક વિદ્યાર્થી માટે ધ ટોરોન્ટો ડિસ્ટ્રિક્ટ સ્કૂલનું ("**TDSB**") વિકાસલક્ષી ઇતિહાસનું પત્રક (ધિ"ડેવલૉપમેન્ટલ હિસ્ટ્રી ફોર્મ") ભરવામાં આવે છે. TDSBની નોંધણી સંબંધિત પ્રક્રિયાનો આ એક મહત્ત્વનો હિસ્સો છે. આ માહિતી તમારા બાળકના ઓન્ટારિયો સ્કૂલ રેકોર્ડ (OSR)માં સાચવવામાં આવશે અને તેમના શિક્ષક(કો) તથા આચાર્ય/ ઉપ-આચાર્ય દ્વારા ઍક્સેસ કરવામાં આવશે. ડેવલૉપમેન્ટલ હિસ્ટ્રી ફોર્મ એ કોઈ બાળક/વિદ્યાર્થીની વધુ સારી રીતે કાળજી લઈ શકાય તે માટે તેમના પરિવાર પાસેથી માહિતી એકઠી કરવાની TDSBની એક રીત છે. એ પણ સમજાય છે કે શાળા સંબંધિત વર્ષ દરમિયાન પરિવારના સભ્યો, શિક્ષકો અને સમગ્ર શાળાના સ્તરે પરસ્પર નિરંતર સંવાદ થતો રહેશે.

અમારી માન્યતા અનુસાર, પ્રારંભિક વર્ષો દરમિયાન, બાળકોના અધ્યયન, વિકાસ, આરોગ્ય તથા સુખાકારી પર પરિવારના સભ્યોનો સૌ પ્રથમ અને સૌથી પ્રબળ પ્રભાવ પડે છે. અમે એવું પણ માનીએ છીએ કે બાળકો બાબતે, તેમની જરૂરિયાતો અને ક્ષમતા બાબતે તેમના પરિવારના સભ્યોને સૌથી વધુ જાણકારી હોય છે અને આ રીતે તેઓ તેમને ટેકા રૂપ બની શકે છે. આથી જ, તમારા બાળકના સામર્થ્ય, રસ, જરૂરિયાતો વિશે તથા શાળા જીવનમાં તેમના પદાર્પણમાં અમે કેટલી વધુ સારી રીતે સહાય કરી શકીએ તે વિશેની મહત્ત્વપૂર્ણ માહિતી અમને આપવા માટે અમે તમને આવકારીએ છીએ. તમારા બાળકની ક્ષમતાઓ અને રુચિઓને માન આપે તેમજ શાળામાં તેમના અધ્યયને સહાયરૂપ બની રહે તે રીતના પ્રતિસાદરૂપ શિક્ષણ અને અધ્યયનની રચના કરવા માટે TDSBના શિક્ષકો તથા અન્ય કર્મચારીઓ આ માહિતીનો ઉપયોગ કરશે.

ડેવલૉપમેન્ટલ હિસ્ટ્રી ફોર્મ ભરવામાં તમારી સાથે રહી શકે તેવા શાળાના સ્ટાફના કોઈ સભ્યનો તમારે સંપર્ક કરવો હોય તો તમારી શાળાના પ્રિન્સિપાલને જાણ કરવા વિનંતી. તમે આપેલી માહિતી વિશે ગહન સમજ કેળવવા માટે તમારા બાળકના શિક્ષક તમને મળવાનો સમય ગોઠવશે. વિદ્યાર્થીની સમગ્ર અધ્યયન પ્રક્રિયા દરમિયાન પરિવારની સક્રિય સહભાગિતાના મહત્ત્વનો અમે સ્વીકાર કરીએ છીએ. તમારી સાથે એક મજબૂત સહયોગપૂર્ણ સહભાગિતા રચવા માટે અમે ખૂબ પ્રયત્નશીલ છીએ. શિક્ષકોની તમારા બાળકની કાળજી લેવાની દિશામાં માર્ગદર્શક બની શકે તેવી કોઈ પણ માહિતી આપવાને અમે પ્રોત્સાહન આપીએ છીએ.

માતાપિતા/વાલી ડેવલૉપમેન્ટલ હિસ્ટ્રી ફોર્મ *ના* ભરવાનું પસંદ કરી શકે છેઅથવા કોઈ ચોક્કસ પ્રશ્નોના જ જવાબ આપવાનું પસંદ કરી શકે છે. ડેવલૉપમેન્ટલ હિસ્ટ્રી ફોર્મ ભરવા બાબતે તમને કોઈ પણ પ્રશ્નો હોય તો તમે તમારી શાળાના આચાર્યનો સંપર્ક કરી શકો છો.

તમારી સહભાગિતા બદલ આભાર, તમારા બાળક માટે શાળાનો એક સકારાત્મક અનુભવ ઘડવામાં તમારી સાથે મળીને કામ કરવાની અમને પ્રતીક્ષા છે.

આચાર્ય,

સહી

------------------------------------------------------------------------------------------------------------------

* હું/અમે ડેવલૉપમેન્ટલ હિસ્ટ્રી ફોર્મ ભરવાનું નકારું છું/નકારીએ છીએ
* મેં/અમે ડેવલૉપમેન્ટલ હિસ્ટ્રી ફોર્મ ભરી લીધું છે

માતાપિતા/વાલીની સહી તારીખ